**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL parduodamų SAVIVALDYBĖS BŪSTų IR pagalbinio ūkio paskirties pastatų SĄRAŠo PATVIRTINIMO“ PROJEKTO**

**1. Sprendimo projekto tikslai ir uždaviniai** – šio sprendimo projekto tikslas patvirtinti patikslintą savivaldybei nuosavybės teise priklausančių būstų ir pagalbinio ūkio paskirties pastatų sąrašą, kad pagal gautus savivaldybės nuomininkų ir patalpų bendraturčių prašymus būtų galima juos parduoti ir gauti pajamas į savivaldybės biudžetą.

 **2. Šiuo metu galiojantis teisinis klausimo reglamentavimas.** Lietuvos Respublikos vietos savivaldos įstatymo 15 straipsnio 2 dalies 19 punktas nustato išimtinę savivaldybės tarybos kompetenciją – sprendimų dėl disponavimo savivaldybei nuosavybės teise priklausančiu turtu priėmimą, šio turto valdymo, naudojimo ir disponavimo juo tvarkos taisyklių nustatymą, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose.

Paramos būstui įsigyti ar išsinuomoti įstatymo 25 straipsnio 5 dalyje reglamentuojama, kad Savivaldybės taryba tvirtina parduodamų savivaldybės būstų ir pagalbinio ūkio paskirties pastatų sąrašą, kurį skelbia savivaldybės interneto svetainėje.

Įgyvendinant Paramos būstui įsigyti ar išsinuomoti įstatymo nuostatas (toliau – Įstatymas), Klaipėdos miesto savivaldybės tarybai teikiamas tvirtinti patikslintas 2022 m. balandžio 28 d. Klaipėdos miesto savivaldybės tarybos sprendimu Nr. T2-100 patvirtintas Parduodamų savivaldybės būstų ir pagalbinio ūkio paskirties pastatų sąrašas (toliau – Sąrašas), 2023 m. balandžio 21 d. būklei.

**3.** **Siūlomos naujos teisinio reglamentavimo nuostatos ir laukiami rezultatai**. Per laikotarpį nuo 2022 m. balandžio 1 d. iki 2023 m. balandžio 21 d. Įstatymo nustatyta tvarka nuomininkams ir patalpų bendraturčiams buvo parduota 18 savivaldybės būstų, pagalbinio ūkio paskirties ūkinių pastatų ir jų dalių, savivaldybės būstams priklausančių bendrosios dalinės nuosavybės dalių neįrengtų pastogių. Viešuose aukcionuose parduoti 5 netinkami naudoti pagal tiesioginę paskirtį savivaldybės būstai, kurie buvo įrašyti Sąraše. Teisės aktų nustatyta tvarka 6 būstams, įrašytiems Sąraše, parengti dokumentai pardavimui viešo aukciono būdu. Vykdant Klaipėdos miesto savivaldybės tarybos sprendimus 11 būstų pakeistos būstų nuomos sąlygos iš savivaldybės būstų į socialinius būstus.

Koreguojant Sąrašą, parduoti būstai, pagalbinio ūkio paskirties ūkiniai pastatai, neįrengtų pastogių dalys, būstai, kuriems pakeistos būsto nuomos sąlygos ir būstai, kurie bus parduodami viešo aukciono būdu, išbraukti iš Sąrašo.

Į Sąrašą įrašyta – 1 būsto dalis, 1 neįrengtos pastogės dalis ir koreguotas 1 pagalbinio ūkinio pastato plotas (kadangi dalis ūkinio pastato parduota ir yra likusi neparduota dalis).

Sąraše esantys būstai, pagalbinio ūkio paskirties pastatai, ir savivaldybės būstams priklausančios neįrengtų pastogių, kuriuos savivaldybės nuomininkai ir patalpų bendraturčiai Įstatymo nustatyta tvarka turės galimybę įsigyti (pirkti). Galimybė rengti sprendimus dėl savivaldybės būstų, pagalbinio ūkio paskirties pastatų ir savivaldybės būstams priklausančių bendrosios dalinės nuosavybės dalis neįrengtų pastogių pardavimo atsiras tik po to, kai bus patvirtintas Sąrašas.

  **4. Numatomo teisinio reguliavimo poveikio vertinimas – nustatomas galimas teigiamas**

**ir neigiamas poveikis to teisinio reguliavimo sričiai.**

 Patvirtinus Sąrašą, kuris koreguotas atsižvelgiant į 2022-2023 metų įvykusius pokyčius, atitiks realią savivaldybės parduodamų patalpų būklę 2023 m. balandžio 21 d. ir bus sudarytos sąlygos savivaldybės nuomininkams ir patalpų bendraturčiams pateikus prašymą, įsigyti būstus, pagalbinio ūkio paskirties pastatus ir savivaldybės būstams priklausančių bendrosios dalinės nuosavybės dalis neįrengtų pastogių asmeninės nuosavybės teise, o savivaldybei gauti pajamas į savivaldybės biudžetą ir panaudoti socialinio būsto fondo plėtrai.

Neigiamų priimto sprendimo pasekmių nenustatyta.

2

**5.** **Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

 Sprendimui įgyvendinti kitų teisės aktų priėmimas nereikalingas.

**6. Kiek biudžeto lėšų pareikalaus ar leis sutaupyti projekto įgyvendinimas, finansavimo šaltinis.**

Parduodant turtą, savivaldybė gaus pajamas į savivaldybės biudžetą, kurios bus panaudojamos socialinio būsto fondo plėtrai.

Sprendimui įgyvendinti biudžeto lėšų poreikio nėra.

 **7.** **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas.**

 Sprendimo rengimo metu atskiri vertinimai nebuvo atliekami. Atsižvelgiant į sprendimo projekto pobūdį konsultavimasis su visuomene nėra atliekamas.

**8. Kiti sprendimui priimti reikalingi pagrindimai, skaičiavimai ir paaiškinimai.**

Nėra.

Teikiame svarstyti šį sprendimo projektą.

PRIDEDAMA. Parduodamų savivaldybės būstų ir pagalbinio ūkio paskirties pastatų sąrašo lyginamasis variantas – 20 lapų.

Turto valdymo skyriaus vedėjas Edvardas Simokaitis